
LĪGUMS Nr. 3-8.2/62
 PAR LIFTU UN PACĒLĀJU TEHNISKO APKOPI, AVĀRIJAS APKALPOŠANU, 
LIFTU BOJĀJUMU NOVĒRŠANU UN REMONTDARBIEM
 
	Rīgā
	
	Līguma datums ir pēdējā pievienotā drošā elektroniskā paraksta un tā laika zīmoga datums 



Sociālās integrācijas valsts aģentūra, nodokļu maksātāja kods Nr.90001790030, juridiskā adrese: Dubultu prospekts 71, Jūrmala, LV-2015 (turpmāk – Pasūtītājs), kuru uz Labklājības ministrijas 2023.gada 29.novembra lēmuma Nr. LM-23.1-1-28/122 un nolikuma pamata pārstāv direktore Ilona Jurševska, no vienas puses, un
SIA “Schindler lifts”, vienotais reģistrācijas Nr. 50003109841 (turpmāk – Izpildītājs), kuru saskaņā ar statūtiem pārstāv tās valdes priekšsēdētājs Aivijus Čerauskas un valdes loceklis Pāvels Jefimovs, no otras puses, 
abi kopā un katrs atsevišķi turpmāk saukti Puses/Puse, ņemot vērā atklātā konkursa „Liftu un pacēlāju tehniskā apkalpošana un remonts” (identifikācijas Nr. ŠN 2024/6-LA) (turpmāk – iepirkums) rezultātiem, noslēdz šādu līgumu (turpmāk - Līgums):
 
1. Līguma priekšmets
1.1. Pasūtītājs uzdod, bet Izpildītājs apņemas nodrošināt liftu un pacēlāju tehnisko apkopi, avārijas apkalpošanu un liftu bojājumu novēršanu un remontdarbus (turpmāk – Pakalpojums) saskaņā ar Līgumu, tā pielikumiem un spēkā esošajiem normatīvajiem aktiem.
1.2. Izpildītājs sniedz Pakalpojumus šādos Pasūtītāja objektos: 
1.2.1. Pasažieru elektriskais lifts ORONA 3G, Dubultu prospektā 71 (I korpusā), Jūrmalā – 2 gab.;
1.2.2. Kravas lifts BKG 500.15/44F, Dubultu prospektā 71 (ēdnīcā), Jūrmalā – 1 gab.;
1.2.3. Pasažieru lifts MonoSpace 300 DX, Slokas ielā 68, Jūrmalā – 1 gab.;
1.2.4. Invalīdu pacēlājs HIDRAL, Dubultu prospektā 71, Jūrmalā (centrālā korpusā) – 1 gab.;
1.2.5. Pasažieru MonoSpace MX06 lifts, Dubultu prospektā 71 (II korpusā), Jūrmalā – 2 gab.
1.3. Objektīvu iemeslu dēļ Pasūtītājs ir tiesīgs samazināt, vai palielināt liftu un vai pacēlāju skaitu, kā arī palielināt vai samazināt Līgumā noteikto objektu skaitu. Pasūtītājam ir  tiesības atteikties no 1.1. punktā minētajiem Pakalpojumiem objektos, kur nepieciešamība pēc šī Pakalpojuma ir zudusi. Līguma noslēgšanas brīdī Slokas ielā 61, Jūrmalā noris renovācijas darbi un tiks uzstādīts jauns pasažieru lifts, kas tiks iekļauts Līgumā pēc tā nodošanas ekspluatācijā.
1.4. Izpildītājs veic Pakalpojumus saskaņā ar Latvijas Republikā spēkā esošajām normām, izmantojot materiālus, konstrukcijas un citus izstrādājumus, kas atbilst Latvijas nacionālajiem standartiem.
1.5. Liftu un pacēlāju tehniskā apkalpošana tiek nodrošināta ikmēnesi saskaņā ar Tehnisko specifikāciju (Līguma 1.pielikums), savukārt remonts tiek nodrošināts pēc Pasūtītāja pieprasījuma. 
1.6. Pakalpojumi, kas tiek sniegti saskaņā ar Pasūtītāja veiktu izsaukumu, tiek sniegti pēc Pasūtītāja kontaktpersonas rakstveida, e-pasta vai telefoniska pieprasījuma veikšanas Izpildītāja kontaktpersonai un sniedzami šādā kārtībā, ja Puses abpusēji nevienojas par citu Pakalpojumu sniegšanas laiku:
1.6.1. ja Izpildītājs konstatē, ka lifta bojājumu novēršanai ir nepieciešama veikt remontu un/vai ir nepieciešama materiālu iegāde, Izpildītājs Pasūtītājam iesniedz tāmi un remontdarbus veic pēc Pasūtītāja saskaņojuma saņemšanas;
1.6.2. gadījumos, ja nepieciešams konstatēt un izpildīt Pasūtītāja īpašus pasūtījumus (cilvēku neuzmanības dēļ šahtā un zem durvīm iekrituši priekšmeti utt.), Izpildītājs nodrošina attiecīgā personāla ierašanos 24 (divdesmit četru) stundu laikā pēc izsaukuma un bojājumu novēršanu 3 (trīs) stundu laikā pēc izsaukuma;
1.6.3. gadījumos, kad nepieciešams nodrošināt cilvēku izlaišanu no pasažieru lifta, Izpildītājs nodrošina attiecīgā personāla ierašanos 20 - 30 minūšu laikā pēc izsaukuma un nekavējoties novērš bojājumus; 
1.6.4. gadījumos, kad nepieciešams nodrošināt cilvēku izlaišanu no kravas lifta, Izpildītājs nodrošina attiecīgā personāla ierašanos 40 - 50 minūšu laikā pēc izsaukuma un nekavējoties novērš bojājumus.
1.7. Līguma izpildes laikā Pasūtītājam, rakstveidā informējot Izpildītāju vismaz 5 (piecas) darba dienas iepriekš, ir tiesības atteikties no Pakalpojuma sniegšanas kādam no Līguma 1.2.apakšpunktā norādītajiem liftiem, attiecīgi samazinot Līgumā paredzēto maksu par Pakalpojumiem.

2. Līguma summa un norēķinu kārtība
2.1. Līguma kopējā summa bez pievienotās vērtības nodokļa (PVN) ir 18 000,00 EUR (astoņpadsmit tūkstoši euro, 00 centi).
2.2. PVN tiek piemērots un maksāts atbilstoši Pievienotās vērtības nodokļa likumam.
2.3. Kopējā maksa mēnesī par mēneša laikā pilnīgi un pienācīgā kvalitātē sniegtajiem tehniskās apkalpošanas pakalpojumiem ir 418,00 EUR (četri simti astoņpadsmit euro, 00 centi) bez PVN. Ikmēneša maksā par tehniskās apkalpošanas pakalpojumiem ietilpst viss, kas saistīts ar Tehniskajā specifikācijā noteikto Pakalpojumu kvalitatīvu izpildi, izņemot maksu par remontdarbiem. 
2.4.  Līguma 1.6. punktā noteiktajos gadījumos Pasūtītājs maksā Izpildītājam 13,20 EUR (trīspadsmit euro, 20 centi) stundā.
2.5. Maksu par liftu un pacēlāju remontu Pasūtītājs maksā atsevišķi, iepriekš savstarpēji saskaņojot remonta izmaksas, rezerves daļu iegādi un nomaiņu. Darba samaksu par veiktajiem remontdarbiem Pasūtītājs maksā saskaņā ar Izpildītāja iesniegto Finanšu piedāvājumu, kas ir Līguma 2. pielikums.
2.6. Par Līgumā paredzēto Pakalpojumu veikšanu Pasūtītājs maksā Izpildītājam saskaņā ar faktiski veiktajiem Pakalpojumiem pamatojoties uz Līguma 1. pielikumā pievienoto Tehnisko specifikāciju un 2. pielikumā - Finanšu piedāvājumā norādītajām Pakalpojuma veikšanas izmaksām. 
2.7. Līguma 2.1. punktā norādītajā atlīdzībā ir ietverti visi maksājumi un izdevumi (izņemot materiālu izmaksas), lai Pakalpojumus veiktu kvalitatīvi un pilnā apmērā. Izpildītājs apliecina, ka norādītā atlīdzība par Pakalpojumiem paliek nemainīga visu Līguma darbības laiku.
2.8. Izpildītājs remontdarbu veikšanai nepieciešamos materiālus nodrošina par vidējām tirgus izmaksām.
2.9. Izpildītājs rēķinus un aktus piestāda elektroniski, ne vēlāk kā līdz katra mēneša 10. (desmitajam) datumam, nosūtot uz Pasūtītāja oficiālo e-adresi vai e-pasta adresi: […], noformētus atbilstoši Latvijas Republikā spēkā esošajiem normatīvajiem aktiem - strukturētus elektroniskus rēķinus – rēķinus, kuri sagatavoti strukturētā (mašīnlasāmā) XML formātā un rēķinus PDF formātā.
2.10. Pakalpojumu un remontdarbu pieņemšanu, izmaksu un termiņu saskaņošanu, kā arī Pakalpojumu un remontdarbu pieņemšanas-nodošanas aktu, darba lapu parakstīšanu, no Pasūtītāja puses veic Līguma 12.8. punktā noteiktā atbildīgā persona.
2.11. Samaksa par Pakalpojumiem tiek veikta pamatojoties uz Pušu parakstītu Pakalpojumu pieņemšanas – nodošanas aktu un iesniegtajām darba lapām par faktiski izpildītiem Pakalpojumiem un Izpildītāja izrakstītu rēķinu. Samaksa par iepriekšējā mēnesī veiktajiem Pakalpojumiem tiek veikta vienu reizi mēnesī 20 (divdesmit) darba dienu laikā no Izpildītāja izrakstīta rēķina saņemšanas dienas. 
2.12. Par samaksas brīdi uzskatāma diena, kad Pasūtītājs devis norādījumu kredītiestādei, kurā atrodas Pasūtītāja norēķinu konts, pārskaitīt uz Izpildītāja norēķinu kontu rēķinā norādīto summu.
 
3. Pušu tiesības un pienākumi
3.1. Izpildītāja pienākumi:
3.1.1. [bookmark: _Hlk83136650]uzņemties atbildību par darba aizsardzības, ugunsdrošības u.c. Latvijas Republikas likumdošanā paredzēto normu ievērošanu, sniedzot Līgumā paredzētos Pakalpojumus;
3.1.2. 5 (piecu) darba dienu laikā no Līguma parakstīšanas brīža noteikt un paziņot Pasūtītāja pārstāvim atbildīgo personu par liftu tehnisko stāvokli un elektromehāniķi liftu tehnisko apkopju veikšanai;
3.1.3. veikt liftu tehnisko apkopi vienu reizi mēnesī. Liftu tehniskā apkope ietver liftu mezglu un detaļu pārbaudi, tīrīšanu, eļļošanu un regulēšanu, liftu tehniskās dokumentācijas aizpildīšanu un citus darbus atbilstoši Līguma 1.pielikumam, izgatavotājrūpnīcas instrukcijām un normatīvo aktu prasībām. Tehniskās apkopes veikšanai nepieciešamo materiālu un rezerves daļu cena ir iekļauta ikmēneša maksā liftu tehniskās apkopes veikšanu;
3.1.4. nodrošināt avārijas dienesta pakalpojumus 24 stundas diennaktī;
3.1.5. apkopes laikā izmantot materiālus un rezerves daļas, kuru cena ir iekļauta ikmēneša maksā par apkalpošanu: smērvielas un eļļas, mazgāšanas līdzekļi, spuldzes, drošinātāji, kabīnes durvju piedziņas atsperes u.c. atbilstoši izgatavotājrūpnīcas instrukcijām, normatīvo aktu prasībām;
3.1.6. nodrošināt liftu darbību atbilstoši liftu izgatavotājrūpnīcas instrukcijai;
3.1.7. saskaņot tehniskās apkopes veikšanas laiku ar Pasūtītāja pārstāvi;
3.1.8. pildīt lifta tehniskās apkopes žurnālu, kas glabājas pie Pasūtītāja, izdarot nepieciešamos ierakstus;
3.1.9. uzturēt kārtībā mašīntelpas, šahtas bedres un liftu iekārtas elektroinstalāciju līdz galvenajam svirslēdzim;
3.1.10. sagatavot liftus gadskārtējai pārbaudei un piedalīties tajā;
3.1.11. nodrošināt sava pārstāvja piedalīšanos defekta akta sastādīšanā, kas radies lifta ļaunprātīga bojājuma vai ekspluatācijas apstākļu izmaiņu rezultātā (mitrums, ūdens tecēšana uz lifta iekārtu, ūdens šahtas bedrē un citi defekti) kā rezultātā ir radīti bojājumi lifta iekārtai;
3.1.12. apturēt lifta ekspluatāciju normatīvajos aktos paredzētos gadījumos, par to ziņojot Pasūtītājam;
3.1.13. nodrošināt liftu remontdarbu veikšanu ar jaunām un nelietotām rezerves daļām, nodrošinot tām garantiju atbilstoši ražotāja noteiktajam garantijas termiņam;
3.1.14. pirms lifta remontdarbu veikšanas sagatavot defektu aktu un finanšu piedāvājumu-tāmi remontdarbu veikšanai, saskaņot to ar Pasūtītāju;
3.1.15. par saviem līdzekļiem attīrīt Pakalpojumu sniegšanas vietu, aizvākt būvgružus, Izpildītājam piederošo inventāru un darbarīkus;
3.1.16. iesniegt Pasūtītājam rēķinu par faktiski sniegtajiem Pakalpojumiem;
3.1.17. nodot Pasūtītājam visu ar Pakalpojumu sniegšanu saistīto dokumentāciju;
3.1.18. uzturēt garantijas saistības Līgumā noteiktajā garantijas termiņā un apjomā;
3.1.19. sniegt Pasūtītājam informāciju, kas saistīta ar Pakalpojumu sniegšanu;
3.1.20. uzņemties atbildību par liftu tehnisko stāvokli un to drošu lietošanu un apkopi atbilstoši  Ministru kabineta 2020.gada 17.novembra noteikumiem Nr. 679 „Liftu un vertikālo cēlējplatformu drošības un tehniskās uzraudzības noteikumi” (turpmāk – MK noteikumi Nr.679).
3.2. Izpildītāja tiesības:
3.2.1. saņemt no Pasūtītāja informāciju, kas saistīta ar Pakalpojumu sniegšanu;
3.2.2. par kvalitatīvi sniegtiem Pakalpojumiem saņemt Līgumā noteikto samaksu.

1. Garantijas
0. Izpildītājs garantē veikto remontdarbu un izmantoto materiālu kvalitāti 24 (divdesmit četrus) mēnešus no pieņemšanas – nodošanas akta parakstīšanas brīža.
0. Garantijas darbības laikā Izpildītājs apņemas 5 (piecu) darba dienu laikā par saviem līdzekļiem novērst jebkādus atklātos Pakalpojumu defektus, ja tie ir radušies nekvalitatīvi sniegtu Pakalpojumu dēļ vai izmantojot nekvalitatīvus materiālus.
0. Izpildītājs garantē, ka viņam ir visas nepieciešamās licences un atļaujas, kā arī attiecīgi kvalificēti darbinieki, lai pilnvērtīgi varētu veikt Līguma izpildi.
0. Izpildītājs garantē, ka savas darbības vai bezdarbības rezultātā tas nenodarīs nekādus kaitējumus ēku pārējam stāvoklim un apkārtējai teritorijai.
0. Gadījumā, ja Izpildītājs nenovērš defektus noteiktajā termiņā un termiņa nokavējums ir vismaz 10 (desmit) dienas, Pasūtītājs ir tiesīgs veikt šādu defektu novēršanu saviem spēkiem vai pieaicinot trešās personas. Izpildītājs šādā gadījumā atlīdzina Pasūtītājam visus ar defektu novēršanu saistītos izdevumus.

1. Pušu atbildība
1.  Puses ir atbildīgas par Līgumā noteikto saistību izpildi saskaņā ar Līgumu, Latvijas Republikas Civillikumu u.c. normatīvajiem aktiem.
1.  Puse, kura nav izpildījusi vai nav pienācīgi izpildījusi savas Līgumā noteiktās saistības, pilnā mērā atlīdzina visus zaudējumus, kas šajā sakarā nodarīti otrai Pusei.
1. [bookmark: _Hlk83124810]Ja Izpildītājs savas vainas dēļ nesniedz Pakalpojumus Līgumā noteiktajā termiņā, Pasūtītājs ir tiesīgs pieprasīt, lai Izpildītājs maksā Pasūtītājam līgumsodu 25,00 EUR (divdesmit pieci euro, 00 centi) apmērā.
1. Ja Izpildītāja vainas dēļ nepieciešams liftu papildu remonts, Izpildītājs šādam remontam nepieciešamo materiālu iegādi un remontu veic par saviem līdzekļiem.
1. Ja Pasūtītājs kavē Līgumā noteikto maksājuma termiņu, Izpildītājs ir tiesīgs pieprasīt, lai Pasūtītājs maksā Izpildītājam līgumsodu 0,5 % (nulle, komats, pieci procenti) apmērā no nokavēto maksājumu summas par katru nokavēto dienu, bet ne vairāk kā 10% (desmit procenti) no kopējās nokavēto maksājumu summas.
1. Līgumsoda samaksa neatbrīvo vainīgo Pusi no Līgumā uzņemtajām saistībām un līgumsods netiek ieskaitīts zaudējumu apmērā.
1. Puses tiek atbrīvotas no atbildības par Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot Līgumu.

1. Līguma termiņš un izbeigšanas kārtība
0. Līgums stājas spēkā 2025.gada 1.janvārī un ir spēkā līdz 2027.gada 31.decembrim vai līdz Līguma 2.1.punktā noteiktās summas sasniegšanai, atkarībā kurš no nosacījumiem iestājas pirmais.
0. Līgumu vienpusēji var izbeigt tikai Līgumā noteiktajā kārtībā.
0. Līgumu var izbeigt, Pusēm par to savstarpēji rakstveidā vienojoties.
0. Līgumu var izbeigt, Pusei rakstveidā brīdinot par to otru Pusi 30 (trīsdesmit) dienas iepriekš.
0. Ja Izpildītājs savas vainas dēļ nokavē Līgumā paredzēto Pakalpojumu veikšanas termiņu vairāk kā par 5 (piecām) darba dienām, Pasūtītājam ir tiesības vienpusēji atkāpties no Līguma, rakstveidā brīdinot par to Izpildītāju 3 (trīs) darba dienas iepriekš.
0. Pasūtītājam ir tiesības vienpusēji lauzt Līgumu, ja: 
5. Izpildītājam Līguma darbības laikā tiek anulētas licences vai sertifikāti, kas atļauj Pakalpojumu sniegšanu; 
5. pret Izpildītāju tiek uzsākts maksātnespējas process; 
5. Izpildītājs, sniedzot Pakalpojumus, neveic tos saskaņā ar Līgumu vai veic neatbilstoši Latvijas Republikā spēkā esošajām tiesību normām; 
5. Izpildītājs Pakalpojumus veic nekvalitatīvi un konstatētais pārkāpums/neatbilstība nav novērsta Līgumā paredzētajā kārtībā.
0. Ja Pasūtītājs izmanto tiesības vienpusēji atkāpties no Līguma, Puses sastāda atsevišķu aktu par kvalitatīvi izpildīto faktisko Pakalpojumu apjomu un to vērtību, kuru Pasūtītājs apmaksā 10 (desmit) dienu laikā, skaitot no Līguma izbeigšanas brīža.
0. Izpildītājam ir tiesības vienpusēji atkāpties no Līguma, ja Pasūtītājs nenodrošina apstākļus Pakalpojumu veikšanai ilgāk kā par 10 (desmit) dienām, par to 3 (trīs) darba dienas iepriekš rakstveidā brīdinot Pasūtītāju. Ja Izpildītājs izmanto tiesības vienpusēji atkāpties no Līguma, Puses par veiktajiem Pakalpojumiem, piegādātajiem un pasūtītajiem materiāliem sastāda pieņemšanas – nodošanas aktu saskaņā ar Līguma nosacījumiem un Pasūtītājs veic samaksu saskaņā ar aktā norādītām summām. 

1. Apakšuzņēmēju un speciālistu nomaiņas kārtība
1. Speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. Pasūtītājs dod piekrišanu, ja tiek ievēroti Publisko iepirkumu likuma (PIL) 62.pantā paredzētie nosacījumi iepirkuma procedūrā izraudzītā personāla maiņai. Šādā gadījumā nav jāveic grozījumi Līgumā.
1. Izpildītājs nav tiesīgs bez saskaņošanas ar Pasūtītāju veikt iepirkumā iesniegto speciālistu vai apakšuzņēmēju nomaiņu un/vai iesaistīt papildu apakšuzņēmējus Līguma izpildē. 
1. Ja Izpildītājs vēlas veikt tāda apakšuzņēmēja nomaiņu, kurš tā piedāvājumā norādīts kā apakšuzņēmējs, kura veicamās līguma daļas vērtība ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamās līguma daļas vērtība plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo līguma daļu - daļas nosaukumus un izpildāmās daļas apjomu naudas izteiksmē, un jāsaņem Pasūtītāja rakstveida piekrišana.
1. Pasūtītājs nepiekrīt speciālistu nomaiņai Līgumā norādītajos gadījumos un gadījumos, kad attiecīgā speciālista nomaiņai piedāvātais speciālists neatbilst iepirkuma dokumentos Izpildītāja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti – iesniegti un atzīti par atbilstošiem iepirkumā. 
1. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
4. Izpildītāja piedāvātais apakšuzņēmējs neatbilst tām iepirkuma dokumentos noteiktajām prasībām, kas attiecas uz Izpildītāja apakšuzņēmēju;
4. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst PIL 42. panta otrajā daļā minētajiem pretendentu izslēgšanas iemesliem, kas tika pārbaudīti iepirkumā;
4. piedāvātais apakšuzņēmējs, kura sniedzamās līguma daļas vērtība ir vismaz 10 000 euro (desmit tūkstoši euro), atbilst PIL 42. panta otrajā daļā minētajiem pretendentu izslēgšanas iemesliem, kas tika pārbaudīti iepirkumā;
4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
1. Gadījumā, ja Izpildītājs vēlas piesaistīt vai nomainīt kādu speciālistu vai apakšuzņēmēju, tam jāiesniedz Pasūtītājam iepirkumā noteiktie uz attiecīgo prasību attiecināmie dokumenti. 
1. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar PIL 62. panta piekto daļu.
1. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/vai apakšuzņēmēju nomaiņu vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darbadienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un PIL 62.panta noteikumiem. Par pieņemto lēmumu Pasūtītājs rakstveidā paziņo Izpildītājam. 
1.  Izpildītājs ir pilnībā atbildīgs par piesaistīto apakšuzņēmēju darba organizāciju, kā arī par katra apakšuzņēmēja profesionālo atbilstību nodotā darba izpildei un visu nepieciešamo profesionālās darbības sertifikātu, licenču un profesionālās darbības apdrošināšanas esamību, kā arī par norēķiniem ar apakšuzņēmējiem.
1. Līguma spēkā stāšanās, grozīšanas un izbeigšanas kārtība
2. Līgums stājas spēkā tā abpusējas parakstīšanas dienā un darbojas 36 mēnešus - līdz 2027.gada 31.decembrim un līdz Pušu saistību pilnīgai izpildei.
2. Līgumu var grozīt vai papildināt, Pusēm rakstveidā vienojoties, ievērojot PIL 61.panta noteikumus, tai skaitā gadījumos, kad:
1. Izpildītāju aizstāj ar citu izpildītāju, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis izpildītājs atbilst paziņojumā par līgumu vai iepirkumu procedūras dokumentos noteiktajām kvalifikācijas prasībām un uz to neattiecas PIL 42.panta otrajā daļā paredzētie izslēgšanas noteikumi, kā arī tie PIL 42.panta otrajā daļā paredzētie izslēgšanas noteikumi, kurus Pasūtītājs sākotnēji ietvēris paziņojumā par līgumu vai iepirkuma procedūras dokumentos;
1. tiek izdarīti grozījumi Līgumā atrunātajos termiņos, ja noteikto izpildes termiņu izpilde ir saistīta ar apstākļiem, kas nav atkarīgi no Pasūtītāja vai Izpildītāja rīcības un ir nepieciešami tādu iemeslu dēļ, kurus Pasūtītājs iepriekš nevarēja paredzēt. Šādā gadījumā termiņš var tikt pagarināts par laiku, kas atbilst termiņam, kādā Līgumā noteiktā uzdevuma izpilde nebija iespējama no Izpildītāja vai Pasūtītāja neatkarīgu iemeslu dēļ;
1. nepieciešams mainīt Pakalpojuma apjomu atkarībā no Pakalpojuma nepieciešamības, objektu skaita un tā stāvokļa, Pasūtītāja pieejamā finansējuma apjoma vai citiem objektīviem apstākļiem. Minētajā gadījumā par papildus Pakalpojuma nepieciešamību, Līguma 12.8.punktā norādītā atbildīgā persona sagatavo iesniegumu, kurā norādīts situācijas apraksts un nepieciešamo Pakalpojumu veidi un apjomi, atsevišķi noslēdzot vienošanos pie Līguma;
1. nepieciešams pagarināt Līguma termiņu par samērīgu periodu līdz Pasūtītājs noslēgs iepirkuma līgumu ar citu Pakalpojumu sniedzēju izsludinātā iepirkuma ietvaros nākamajam periodam.
2. Līguma 8.2.punktā minētie grozījumi Līgumā tiek noformēti rakstiski kā Līguma pielikums un pēc abpusējas parakstīšanas kļūst par Līguma neatņemamu sastāvdaļu.
2. Pasūtītājs, atbilstoši PIL 61.panta piektajai daļai, atkarībā no Pakalpojumu nepieciešamības, Pasūtītājam pieejamā finansējuma apjoma vai citiem objektīviem apstākļiem, var izmainīt Pakalpojumu apjomu, samazinot vai palielinot daudzumu, ar nosacījumu, ka minēto izmaiņu apjoms nesasniedz 10 % (desmit procentus) no līgumcenas.
2. Pusēm ir tiesības vienpusēji pārtraukt līgumattiecības, par to rakstiski brīdinot otru Pusi 10 (desmit) dienas iepriekš, ja otra Puse nepilda vai pārkāpj Līgumā noteiktās saistības. Pasūtītājam ir tiesības vienpusēji izbeigt Līgumu bez līgumsoda piemērošanas, ja Līgumā noteikto Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkcijas vai uzdevumus, kuru nodrošināšanai noslēgts Līgums, vai arī veic šo funkciju vai uzdevumu samazinātā apjomā.
2. Pasūtītājam ir tiesības ar vienpusēju paziņojumu 3 (trīs) dienu laikā izbeigt Līgumu, ja:
5. ir stājies spēkā tiesas spriedums par Izpildītāja atzīšanu par maksātnespējīgu vai tiesa ir pieņēmusi pieteikumu par Izpildītāja atzīšanu par maksātnespējīgu;
5. Izpildītājs neveic Pakalpojumus saskaņā ar Līguma noteikumiem vai veic tos nekvalitatīvi un Pasūtītāja konstatētās un rakstveidā Izpildītājam norādītās neatbilstības nav novērstas nekavējoties, bet ne vēlāk kā 3 (trīs) darba dienu laikā no rakstiska brīdinājuma nosūtīšanas dienas;
5. ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

1. Personas datu aizsardzība
3. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās Puses darbiniekiem.
3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
3. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem.
3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.
3. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
3. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
3. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu t.sk. no attiecīgās Puses darbiniekiem vai apakšuzņēmējiem, ko tai uzliek Līgums vai jebkādi piemērojamie normatīvie akti. Šajā gadījumā Puse, kura konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
3. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un/vai, ciktāl to pieļauj piemērojamie normatīvie akti, iznīcina visus šādus datus.

1.  Konfidencialitāte
4. Konfidenciāla informācija Līguma izpratnē ir visa informācija vai dati, kas attiecas uz Pasūtītāju, tā darbību un Pakalpojumu ietvaros iegūtā informācija (neatkarīgi no tā, vai tas ir mutiski, rakstveida formā, datu nesējā vai jebkādā citā veidā), ko Pasūtītājs ir izpaudis Izpildītājam vai Pasūtītāja vārdā ir izpaudusi kāda trešā persona, vai nonākusi Izpildītāja rīcībā, sniedzot Pakalpojumus. 
4. Izpildītājs apņemas neizpaust konfidenciālo informāciju ne saviem darbiniekiem, ne trešajām pusēm, izņemot, uzticoties tādiem saviem darbiniekiem, kuriem tas jāzina Pušu sadarbības labā, un ar kuriem noslēgta vienošanās par konfidenciālās informācijas neizpaušanu, kā arī apņemas segt visus zaudējumus, kas varētu rasties konfidenciālās informācijas izpaušanas gadījumā.
4. Izpildītājs apņemas neizmantot konfidenciālo informāciju jebkādai komerciāla rakstura lietošanai vai arī neizmantot to pašu vai jebkuras trešās puses labā citādi, kā vien ar Pasūtītāju rakstiski saskaņotā veidā.
4. Konfidenciālās informācijas izpaušanas aizliegums ir spēkā neierobežotu laiku pēc Līguma termiņa beigām. Puses ir tiesīgas darīt zināmu noteiktu daļu no konfidenciālās informācijas, tajā skaitā, par Līguma eksistenci, ja šādu pienākumu paredz Latvijas Republikas normatīvie akti vai to pieprasa tiesībsargājošās iestādes.

1. Nepārvarama vara
5. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā pēc Līguma parakstīšanas dienas un kuru nebija iespējams ne paredzēt, ne novērst. Nepārvarama vara ietver sevī dabas stihijas (piemēram, plūdi, vētras postījumi, zemestrīce), kā arī notikumus, kuri ir ārpus Pušu kontroles un atbildības – karadarbība, vispārējie streiki, masu nekārtības un citi ārkārtēja rakstura notikumi.
5. Puse, kura nepārvaramās varas dēļ nevar izpildīt savas saistības, trīs darba dienu laikā pēc tās iestāšanās par to informē otru Pusi un iesniedz kompetentas iestādes izziņu par nepārvaramas varas faktu, kā arī pamato cēloņsakarību starp šo faktu un nespēju izpildīt savas saistības. Kompetentas iestādes izziņu iesniegt nav nepieciešams, ja tas nav iespējams, kā arī ja nepārvaramās varas pamatā esošais notikums ir vispārzināms.

1.  Papildu noteikumi
6. Visi jautājumi, kas nav noteikti Līgumā, tiek skatīti atbilstoši spēkā esošajiem normatīvajiem aktiem.
6. Līgums ir saistošs Pušu tiesību un saistību pārņēmējiem.
6. Izpildītājam nav tiesību nodot Līgumā noteikto saistību izpildi trešajai personai bez Pasūtītāja rakstiskas piekrišanas.
6. Parakstot Līgumu, abas Puses apliecina, ka ir tiesīgas un pilnvarotas parakstīt šāda satura Līgumu.
6. Gadījumā, ja kādai no Pusēm mainās rekvizīti, kas var ietekmēt Līguma izpildi, tās pienākums ir 3 (trīs) darba dienu laikā informēt otru Pusi par šīm izmaiņām, pretējā gadījumā pretenzijas par Līgumā uzņemto saistību neizpildi vai nepienācīgu izpildi, kas pamatotas ar izmaiņu nepaziņošanu, netiks uzskatītas par saistošām. Šādas izmaiņas netiek uzskatītas par Līguma grozījumiem un Vienošanās pie Līguma netiek slēgta.
6. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tad tas neietekmē pārējo punktu spēkā esamību, bet nepieciešamības gadījumā tie ir maināmi, atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.
6. Visi Līguma pielikumi, vienošanās, papildinājumi un grozījumi, kas ir parakstīti Pusēm vienojoties ir Līguma neatņemama sastāvdaļa.
6. Puses vienojas, ka ar Līguma izpildi saistītos jautājumus risina (t.sk. pasūta un pieņem Pakalpojumus, paraksta visus Pakalpojumu pieņemšanas - nodošanas aktus, defektu aktus, Līguma izpildes pieņemšanas-nodošanas aktu, saskaņo rēķinus un veic citas nepieciešamās darbības) šādas Pušu kontaktpersonas:
7. no Pasūtītāja puses: 
0. Slokas ielā 61 un Slokas ielā 68, Jūrmalā - Saimnieciskā nodrošinājuma nodaļas saimniecības vadītājs […], tālr. […], mob.tālr. […], e-pasts: […]; 
0. Dubultu prospektā 71, Jūrmalā - Ēkas inženiertehnisko sistēmu uzraugs […], mob. tālr. […], e-pasts: […];
7. no Izpildītāja puses: 
1. apkopes iecirkņa vadītājs […], tālr. […], e-pasts: […];
1. apkopes iecirkņa vadītājs […], tālr. […], e-pasts: […];
1. apkopes iecirkņa vadītājs […], tālr. […], e-pasts: […].
6. Līguma 12.8.1.apakšpunktā noteiktās kontaktpersonas prombūtnes laikā var aizvietot citas ar Pasūtītāja rīkojumu noteiktas personas.

1.  Citi noteikumi
7. Visi strīdi, nesaskaņas vai prasības, kas Līguma izpildes gaitā izcēlušies starp Pusēm, izskatāmi pārrunu ceļā; kad izlīgums netiek panākts, tad - Latvijas Republikas tiesu instancēs, saskaņā ar spēkā esošajiem normatīvajiem aktiem.
7. Līgums ir sagatavots latviešu valodā uz pamatteksta 8 (astoņām) lapām un parakstīts ar drošu elektronisko parakstu, kas satur laika zīmogu. 
7. Līgumam pievienoti pielikumi:
2. Liftu tehniskā specifikācija – tehniskais piedāvājums - 1.pielikums;
2. Finanšu piedāvājums -  2.pielikums;
2. Speciālistu saraksts – 3.pielikums;
2. Pakalpojuma izpildes nodošanas-pieņemšanas akta forma – 4.pielikums;
2. Līguma izpildes nodošanas-pieņemšanas akta forma – 5.pielikums.


1. Pušu rekvizīti un paraksti

